dressfo rosegal zaful boynewyork Others
Hooded kerstboom en sneeuwvlok bedrukte hoodie
Mannen Casual 3D Print Schedel Kerstmuts Capuchontrui
Christmas heupriem Print gebreide jurk
Mannen 3D Digital Printing Christmas Hoodie Baseball Uniform NKC Kampeerauto van het jaar 2019 - KampeerMagazine.nl
Home Kampeeruitrusting Campers NKC Kampeerauto van het jaar 2019
Knaus en Hymer
Vorig artikelEuropese Campingbeurs 2019
Volgend artikelCamping Brilon vlak bij het natuurpark Rothaargebergte
Camping Duitsland Camping Brilon vlak bij het natuurpark Rothaargebe…
Evenementen & shows Europese Campingbeurs 2019 Boeke vir Afrika: 2008
Die Uitgespoeldes deur Dalene Matthee
Moerbeibos deur Dalene Matthee
Meisie Van Nigel: Die Lewensverhaal van Sonja Herh...
Brug van die esels deur Dalene Matthee
- Terug na Kolkbaai
- Anderkant die horison
- 'n Tyd om te ween is
Die Kolkbaai waarheen Hannelore terugkeer ne elf jaar in die stad, is nie meer die vissersgehuggie wat dit destyds was nie. Baie van haar ou kennisse is egter nog daar ... tot haar spyt. Want die een mens wat sy nie wil sien nie, is onder hulle: Oloff Bernardi, die man aan wie haar hart behoort het toe hulle albei nog in hul teerder jeug was. Terug na Kolkbaai is die verhaal van 'n jong vrou se soeke na haarself, na vrede en na geluk.
Anderkant die horison ... 'n ander land en 'n ander tyd. Dis die suide van Frankryk, en dis 1789: die jaar van die Franse Revolusie. Loanne, dogter van die graaf De Ruelle, moet vir haar lewe vlug of die guillotine is haar voorland. Die enigste een wat haar kan help, is Philippe Fouche, haar staljonge.
Die meisie uit die adelstand moet nou die kneg se bevele trou gehoorsaam. Hulle vlug na die Kaap de Goede Hoop, waar Loanne steeds gepynig word deur die nabeeld van haar vader se brandende kasteel. Sy verdink vir Philippe terwyl hy weer glo dit was die werk van die graaf Louis de la Fay Duponte, Loanne se verloofde. Alles bly raaisels, tot drie skepe Tafelbaai op 'n dag binnevaar ...
'n Tyd om te ween is 'n diep roerende verhaal waarin mense mekaar leer om te gee en waarin hulle besef: die lewe verloop selde soos ’n mens dit beplan. Na Paul Henning se hartaanval moet Rietspruit 'n ander dokter kry. Maar Hybre, dokter Paul se dogter, vertrou nie die briljante dokter Ewald Waltmann nie. Wat kom soek so 'n suksesvolle geneesheer op so 'n klein plekkie?
Dagbeplanner vir die vrou 2009
Skrywer: L. Platt
’n Splinternuwe uitgawe van die Dagbeplanner vir die vrou om jou beplanning ’n vreugde te maak. Die oordenkings aan die begin van elke maand sal jou help om te groei in verskeie areas van jou lewe, waaronder vriendskap, huwelik, keuses, verhoudings en finansies.
Liasering: Dagbeplanner, Kalender, L. Platt
Die Verhaal Van 'n Vrou, 'n Leeu, En 'n Hoenderhen
Skrywer: J.M. Gilfillan
Gilfillan herinner ons daaraan dat die vrou wat kreatief en sensueel lewe, wat vir haar bemindes stories vertel en so die wereld bewoonbaar maak, die skepper is van haar eie behaaglike lot.
Liasering: Afrikaanse Fiksie, Afrikaanse Humor, JM Gilfillan
Dis net die begin van sy dag. Jou tipiese dertien uur van Suid-Afrikaanse wetstoepassing.
Liasering: Afrikaanse Fiksie, Deon Meyer, Misdaad en Intrige
My Pyn, My Glorie
Skrywer: Hestrie Cloete-Els
Autobiografie van Hestrie Cloete-Els
Sy was die lang-been nooi van die klein dorpie Coligny wat wêreld-rekords opgestel het as hoog-springer en wat Olimpiese Medaljes na Suid-Afrika gebring het.
Maar, met haar glorie, het Hestrie Cloete-Els ook die pyn ondervind wat die lewe meebring: 'n ongelukigge kinderlewe gevul met argumente; op 'n te jong ouderdom getrou; die afsterwe van Geliefdes - soms reg voor van haar grootste kompetisies...
Sy skryf oor dit alles - die pyn en die glorie - in haar Autobiografie.
Vir die eerste keer, vertel sy van haar miskraam terwyl sy nog getroud was met Andries Cloete in 2004.
Sy skep ook 'n intieme prentjie van haar lewe met die sanger, Jurie Els en hul twee kinders in Nieu Zeeland en vertel hoe sy voel oor die aanklagte van molestasie wat teen Jurie Els gemaak is deur die jong sanger, Robbie Klay.
Liasering: Afrikaanse Nie-Fiksie, Autobiografie, Hestrie Cloete-Els
Dalene Matthee se heel laaste roman is posthuum uitgegee.
Moses Swart, skaapwagter van die Bredasdorpse strandveld, voel sy hele lewe lank nog dat hy nie hoort in hierdie land van see- en veldmense nie. Hy is 'n uitgespoelde, maar waar kom die knaende gevoel van 'n ander identiteit vandaan? Totdat hy Lord en Lady van Springfield ontmoet en dadelik besef: hulle is ook uitgespoeldes, soos hy.
Liasering: Afrikaanse Fiksie, Afrikaanse Romans, Dalene Matthee
Skrywer: Dina Botha
Vurige Jacqueline de Péronne se drome glip deur haar vingers. Sy voel soos ’n pion. Asof haar huwelik met afstootlike Miguel Cortés nie genoeg is nie, leer Christoban Hernándes haar van passie en begeerte. En sy is getroud.
Liasering: Afrikaanse Liefdesverhale, Afrikaanse Romans, Dina Botha, Romanza
Skrywer: Carmen Niehaus
Die immergewilde Huisgenoot Wenresepte-reeks is onlosmaaklik deel van die Suid-Afrikaanse kosavontuur – kookboeke wat hulle plek volstaan reg langs Kook en Geniet.
Nou het alle Wenresepte-aanhangers die kans om hulle uit te leef met 'n versameling van die Top 500 Wenresepte.
Die boek is spesiaal saamgestel sodat Huisgenoot-lesers die gewilde tydskrif se 90ste verjaardag in styl te vier. Hierdie lywige samestelling bestaan uit 17 liplek-lekker hoofstukke, insluitend Soutterte, Soet terte, Gebakte poedings, Vis en Seekos en Maalvleis en Pastei.
Trefferresepte soos Ouma se Karoolamspastei (Wenresepte 7), Pampoenkoekies in stroop (Wenresepte 1), Biltongsop (Wenresepte 7) en Varkboud met lemoensous (Wenresepte 4) is ingesluit.
Natuurlik het Suid-Afrikaners se soet tand nie vergete gebly nie met staatmakers soos Melktertkaaskoek (Wenresepte 3), Gemmerpoeding (Wenresepte 2000), Maaskaaskoek (Wenresepte 3) en Allerlekkerste sjokoladekoek (Wenresepte 2).
Elke resep is getoets deur die bekwame Huisgenoot-kosspan en dra hul stempel van flatervrye kook- en bakgenot. Ook is daar 'n versameling pragfoto’s wat saam met die kontemporêre uitleg sorg dat Huisgenoot Top 500 Wenresepte 'n noodsaaklikheid sal wees in elke kombuis.
Liasering: Afrikaanse Kookboeke, Carmen Niehaus, Huisgenoot, Wenresepte
Skrywer: Marlene Van Niekerk
Marlene van Niekerk se bekroonde roman Triomf is 'n boek wat heerlik lees en dan jare by jou sal spook.
Die wit, werkersklas gemeenskap van Triomf, 'n voorstad in die weste van Johannesburg wat opgerig is oor die puin van Sophiatown, vanwaar honderde nie-blanke families uitgeforseer is in die 1950's, is die stel waar Marlene van Niekerk se internasionaal bekroonde, multi-dimensionele novelle van die modere Suid-Afrika afspeel.
Die boek, Triomf, skyn 'n ontstellende dog kleurvolle, soms lagwekkende, lig op die lewens en daaglikse roetine van 'n disfunksionele familie en openbaar, deur pittigheid en 'n skerp oog, 'n kristal helder visie van die valsheid en hopeloosheid van die samelewing onder die las van Apartheid.
Mol Benade, haar broers Treppie en Pop, en haar seun Lambert leef in 'n verottende munsipale huis, wat al ding is wat hul het, behalwe vir die uitgeleefde huishoudelike toestelle wat breek pas nadat dit herstel is, die herinneringe van 'n gelukkige verlede wat nooit bestaan het nie, en natuurlik mekaar - 'n Faulkneriese band van familie intimiteit wat strek van simpatie tot wreedaardig, gevoelvol tot geweldadige seksuele molestering.
In die maande voor Suid-Afrika se eerste vry verkiesing in 1994, word 'n geheim openbaar gemaak wat die band tussen hierdie irrasionele kwartet laat disintegreer en hul lewens verewig verander.
Triomf se mikro-kosmiese kykie na Suid-Afrika op die rand van ineenstorting is vereer as een van die beste novelles ooit geskryf in Afrikaans. Dit kondig die aankoms aan van 'n Skrywer van Internasionale Standaard.
Liasering: Afrikaanse Fiksie, Marlene Van Niekerk, Suid-Afrika, Suid-Afrikaanse Belange, Suid-Afrikaanse Politiek
Skrywer: Etienne Leroux
18-44 handel oor die korrespondensie tussen Mnr Y, die 44-jarige knolskrywer, en die 18-jarige, onbekende Mej X, 'n kunsstudent.
Onderliggend in Isis Isis Isis is die Egiptiese Isis se soektog na die lyk van Osiris. Die roman gaan oor die knolskrywer se Europese besoek, sy ontmoeting met 'n hele aantal vroue, en sy poging om die stukke van die verminkte Osiris weer bymekaar te bring (lg die knolskrywer se poging tot heling).
Die verhaal van Na'va gaan oor Georgie, die knolskrywer se nefie wat selfmoord gepleeg het. Die lang begrafnisfees raak 'n besinning oor die lewe en die dood.
Liasering: Afrikaanse Fiksie, Etienne Leroux, Trilogie
Skrywer: Willemien Brummer
Die kortverhale in hierdie bundel beeld op treffende en insiggewende wyse, en plek-plek met die gebruik van sprokies, die karakter Mia se grootwordervarings uit – in Kaapstad en op die familieplaas op Ladismith, van 12-jarige kind tot 'n jong moeder.
Dit beeld ook op fyn en sensitiewe wyse uit hoe Mia worstel met ’n erflas van alkoholisme en depressie. Daar is die komplekse verhoudings binne die familie: met haar ma, haar pa, en, soos sy ouer word, met mans.
Die verhale beeld haar vrese uit, haar seksuele ontwaking en haar pogings om 'n sinvolle, gelukkige verhouding met iemand te he.
Dis aparte verhale, maar saam beeld dit Mia se lewe uit en word dit byna iets soos 'n Bildungsroman.
Onderliggend in die verhale is die helende krag wat "storie" en verbeelding in Mia en haar pa se lewe speel: dit is ook haar redding uit die erflas van depressie.
Liasering: Afrikaanse Fiksie, Inspirerend, Willemien Brummer
Skrywer: Yvonne van Eeden en Marlene Hamman
Huisgenoot se blokraaisels bly immer gewild onder derduisende blokraai-entoesiaste. Hierdie nuwe versameling van 120 kopkrappers in groot formaat waarborg ure se genot. Al die oplossing verskyn agterin.
Liasering: Afrikaanse Nie-Fiksie, Blokraaisel, Huisgenoot
Toorbos is 'n bosromanse. Dit is die storie van 'n ingewyde 'bosvrou' se intieme verbintenis met die boomhart van die bos, en hoe dit 'n hindernis geword het in haar belewenis van die man wat sy liefkry.
Tien spannende verhale van opspraakwekkende moorde, met heelwat besonderhede wat nog nie rugbaar was toe die stories die media vol was nie.
Met Marike de Klerk se moord was daar die bewerings oor politieke komplotte en tweespalt in haar gesin; die verhaal van Casper Greeff, wat skuldig bevind is aan die huurmoord op sy aantreklike vrou, is omring met afguns en intrige; die Bainskloof-moord is die skokverhaal van hoe 'n agtergrond van armoede en kindermishandeling vorm gegee het aan menslike moordmasjiene; en nog vele meer.
Die moorde is gekies op grond van die buitengewone boeiende inhoud van die gebeure en hul potensiaal vir nuwe, nuuswaardige onthullings.
Liasering: Afrikaanse Nie-Fiksie, Chris Karsten, Suid-Afrika, Suid-Afrikaanse Belange, Suid-Afrikaanse Politiek
Skrywer: Rachelle Greeff
'n Keur uit Rachelle Greeff se rubrieke wat oor die jare in Die Burger en Rapport verskyn het. Rachelle skryf oor boeke, motorfietsry, kosmaak, kinders, troeteldiere en vleisbraai op nege rooi bakstene. Dikwels wil jy hardop lag, dikwels lees jy iets twee keer omdat dit so mooi en raak gestel is, dikwels kyk jy met ander oe na die wereld om jou.
Liasering: Afrikaanse Fiksie, Afrikaanse Humor, Rachelle Greeff
Agt en veertig uitgesoekte Dana-stories.
Vir lesers wat wou weet wie daardie mense op die omslag van Dana se blitsverkoper Uit die binneland was, le hy nou familie uit in die storie "Familiefoto". Maar eintlik is al die mense in sy stories familie met dieselfde kwaal - Almal mik vir daardie ontwykende droom, wat nooit verbleik nie, anderkant die scrap.
Hulle ry Valiants en weet nog van Uncle Charlie's, padkafees, Geloftefees, Springbokradio en Kommuniste.
Die mans dra nog pakke en die vroue hoede; tant Pop en oom Jorrie en so aan. Maar hy skryf ook oor vandag se mense.
Party emigreer. Ander bly, hulle kyk sport en reis en kom mense tee. Elke nou en dan sien mens 'n reënboog.
Liasering: Afrikaanse Fiksie, Afrikaanse Humor, Dana Snyman
Geloof soos Aartappels
Skrywer: Angus Buchan, Jan Greenough
Geloof soos Aartappels ( oorspronklik in Engels: “Faith like Potatoes” ) – “Die saad van ‘n wonderwerk lê nie in hoe moeilik dit is nie maar in die onmoontlikheid daarvan”
Angus Buchan is ‘n tawwe, “geen fieterjasies” Suid-Afrikaanse boer van Skotse oorsprong met ‘n sagte dog geen-kompromie geloof wat hom suskesvol gedra het deur droogte, finansiële krisis en familie-tragedie.
Geroep deur God om die Evangelie te verkondig vind hy die Heilige Gees bewerk ongelooflike wonderwerke van voorsiening, genesing en verandering van lewens.
'n Boer se Jaar: Daaglikse Geloof
Liasering: Afrikaanse Nie-Fiksie, Angus Buchan, Christen, Inspirerend, Jan Greenough, Religieus
Hierdie roman van Dalene vertel die verhaal van Pieternella, dogter van die Deense sjirurgyn Pieter van Meerhoff en van die Hottentottin Krotoa-Eva, wat na Robbeneiland verban is.
Teen hul sin word die veertienjarige Pieternella en haar jonger broer, Salomon, na voogouers op Mauritius gestuur - ’n ontstuimige seereis wat die aanloop is van baie ontberinge.
Dié historiese roman gee ’n nuwe perspektief op die wrede vroeë geskiedenis van Robbeneiland, asook van die destydse strafkolonie Mauritius.
Pieternella van die Kaap is die resultaat van drie jaar se intensiewe navorsing deur Dalene Matthee
Skrywer: S.J.A. de Villiers; David Briers
Eetlepel of milliliter. Koolstoof of microgolfoond. Handklitser of voedselverwerker. Kook en geniet bly \'n staatmaker vir Ouma, Ma en vandag se vrou - alles vir die beginnerkok – hoe om bestanddele te meet, die mikrogolfoond te gebruik, groente voor te berei, vleis gaar te maak, kos te vries meer as 1000 ekonomiese, beproefde resepte – van ontbyt tot mengeldrankies.
Liasering: Afrikaanse Kookboeke, David Briers, Kook En Geniet, S.J.A. de Villiers
Die Siel Van Die Mier deur
Skrywer: Eugene N. Marais
Hierdie her-uitgawe is verryk deur ‘n inleidende besinning oor die vraag of Maeterlinck, die Belgiese Nobelpryswenner, Marais se teorie oor die termietnes as organiese eenheid oorgeneem het. Die addendum bevat artikels wat vandag slegs met moeite uit ou tydskrifte en koerante opgediep kan word.
Liasering: Afrikaanse Nie-Fiksie, Eugene Marais, Filosofie
Skrywer: Esta Steyn
Lyla versorg haar sterwende stiepfa, Stefus Serdyn. As hy sterf, is hierdie stukkie grond op Nonniesbaai Lyla se enigste tuiste.
Liasering: Afrikaanse Fiksie, Afrikaanse Romans, Esta Steyn
Ander lewens : 'n Roman in drie dele
Skrywer: Andre P. Brink
Hierdie drie novelles word op intrigerende wyse aan mekaar verbind deur oorvleuelende karakters en plekke, asook tematiese ooreenkomste. Die drie vertellers is al drie kunstenaars: 'n skilder, 'n argitek, 'n pianis.
Liasering: Afrikaanse Fiksie, Andre P. Brink
- Diena van Die Eike
- Soveel blye dae
- Helder is die nag
Ena Murray skryf met seldsame insig oor die liefde tussen mense, en beeld ook met groot begrip die skadukant daarvan uit.
Skrywer: Andre P Brink
Afrika se eeue oue magiesheid en hartstog vorm die agtergrond van die intiem verweefde komedie en tragedie in hierdie roman.
Dit is gebaseer op die historiese figuur Kupido Kakkerlak (c. 1760 – c. 1825) se lewe. Maar die raaisel van 'n mens se lewe word ten beste met die verbeelding benader.
Kupido is nie gebore nie, 'n arend het hom gebring.
In daardie tyd het ook 'n bidsprinkaan verskyn - 'n teken van die gode. Wonderwerke het soos optelgoed op die aarde rondgele. Nadat Heitsi-Eibib in die veld aan Kupido verskyn het, raak hy as baasjagter bekend tot ver buite die grense van die boereplaas waar hy grootword. Hy is ook die drinker, leuenaar, minnaar en bakleier van die kontrei. Onder die sendeling dr. Van der Kemp se invloed word hy egter die eerste Khoi wat as sendeling aan die Kaap die Goeie Hoop georden is.
Liasering: Afrikaanse Fiksie, Afrikaanse Romans, Andre P. Brink
Wat het Jessie de Waardt besiel om haar babadogtertjie in 'n kuil te verdrink nadat sy haar eers drooggemaak en gevoed het?
En wie was die pa van die kind wat elf maande na haar man, Ses, se dood gebore is?
Hierdie vrae spook by die vroue op die Roeveldse plase in Grootberg-se-Kloof terwyl Jessie by 'n bobbejaantrop skuil om speurders te ontwyk. Haar verdwyning kwel ook die mans, want Jessie se aardse vroulikheid het elkeen van hulle kwesbaar gemaak.
Deur die oe van vier vroue ontvou die verhaal van Jessie en Ses se saamwoon in liefde en haat, en van die geheime en hunkeringe in die vrouelewens waarmee hare verweef geraak het.
Liasering: Afrikaanse Fiksie, Dalene Matthee, Intrige
Italiaanse sywurmboere word ingevoer om 'n sybedryf te kom vestig in Gouna se boswereld, maar moerbeibome verseg om in die potklei te groei.
In die strawwe boswinter word die verwarde immigrante geteister deur reen, koorssiekte en onbegrip, en raak hulle al meer verbitter teen die goewerment wat hulle onder valse voorwendsels in die wildernis afgelaai het.
Die man wat hulle tot hulp kom, is 'n bosmens met 'n onregeerbare dogter en 'n kop vol planne - die eiesinnige Silas Miggel. Hy wil hulle op 'n skip kry, terug Italie toe.
Meisie Van Nigel: Die Lewensverhaal van Sonja Herholdt
Skrywer: Carel F. Cronje
Sonja: Meisie van Nigel is die verhaal van 'n vrou - die meisie wat op Marievale myn grootgeword het, by die Goudstadse onderwyskollege in Johannesburg gaan studeer het en in 1975 die Afrikaanse musiektoneel stormgeloop en met haar vrolike, ongekunstelde sangstyl onherroeplik verander het. Die pers het haar as 'n 'blonde orkaan' bestempel en daarna het 'die grootste sukses van alle tye' aan haar behoort.
Liasering: Afrikaanse Nie-Fiksie, Autobiografie, Sonja Herholdt
Diamante is klein klippies, heilig, waarin oerlig gebere is.
Araminta Rossouw het op universiteit in die geskiedenis van die Afrikanervolk gaan delf om haarself te probeer vind, en so afgekom op 'n barsie wat deur alles loop en waarvan niemand haar ooit gese het nie. 'n Bars wat al groter word, en wat alles en almal aantas.
Nou sien sy geen keuse nie - sy moet self op die bars langs loop, want as eiendomsagent sal sy nog baie kommissie moet verdien om vlerke te kan he vir wegvlieg.
Maar diamante bied 'n vinnige ontsnaproete. Gevaarlik maar onweerstaanbaar.
So begin 'n spel met die fassinerende blink klippies wat haar in 'n krisis laat beland wat sy met haar noukeurige berekenings nie kon voorsien nie. En wanneer alles verlore lyk, kom Koos Malherbe as prokureur in haar lewe. Hy wat genoeg gesien het om te weet dat dit 'n mens nie baat om 'n brug bo-oor die waarheid te probeer bou nie.
- Rabbedoe van Rietkuil
- Waar die nagtegaal sing
- My afgemete deel
In die nawoord vertel die skrywer waarom haar held en heldin in haar boeke altyd so erg baklei, dikwels tot op die laaste bladsy. Nicolette Bezuidenhout is die rabbedoe in Rabbedoe van Rietkuil wat vir Wynand Hechter, die eienaar van die plaas waar sy as “voorman” kom werk, moet oortuig dat sy haar man kan staan.
Waar die nagtegaal sing speel af in ‘n Middeleeuse kasteel naby die romantiese Toledo.
Ena Murray vertel self soos volg oor die laaste verhaal, My afgemete deel: “Die jong, goedgelowige meisie wat so maklik deur die gladde tong van die sjarmante en ervare meneer verlei word. Ek hoef natuurlik nie ver te gaan soek het vir hierdie tema nie.”
Aan die een kant van die berg, in die Lange Kloof, woon Fiela Komoetie, verknog aan haar hanskind – deur die Here aan haar “toebetrou” een nag toe sy hom as driejarige gekry het waar hy voor haar deur staan en huil, ‘n weggooilam.
Aan die ander kant van die berg, in die Bos, woon die houkapper Elias van Rooyen en sy vrou Barta, wie se driejarige kind weggeraak het. Die een kind is Benjamin Komoetie, die ander Lukas van Rooyen. Is dit dieselfde mens?
Kon ‘n klein kind so ver geloop het, uit die Bos tot in die Lange Kloof? Die vraag word nege jaar later oopgekrap deur twee sensusmanne wat deur die Lange Kloof reis en die wit kind met die blou oë tussen die bruinmense kry.
En jare later is dit die vraag wat Benjamin/Lukas self vra: Wie is ek? Hy moet weet, anders kan die vrou wat hy liefgekry het, nooit syne wees nie. Die antwoord is daar, weet hy: iewers in homself, diep verskuil in die verlede, bly dit hom ontwyk.
- Verwonde Jare
- Sê Groete Vir Pappa
- Op Pad Na Kanaän
- Die Wit Koningin
Ena verduidelik haar keuse as volg: "Die vier verhale in hierdie bundel het een ding gemeen: Dit gaan om die werklike lewe; van die karakters is of was werklike mense wat hulle in werklike situasies bevind het - dié soort verhaal wat my naaste aan die hart lê. Ook is persoonlike ervaring tussendeur ingevleg.
Hoewel gedeeltes noodwendig uit my verbeelding geskep of aangevul moes word, kom die ou segswyse wat sê die waarheid is soms ongeloofbaarder as fiksie, hier tot sy volle reg.
Daarom is dit vir my as skrywer so 'n voorreg om op my sewentigste verjaardag en in die sewe en veertigste jaar in die skrywerswêreld hierdie bundel die lig te laat sien.
My opregte dank aan die uitgewer en al my duisende lojale lesers deur die jare."
- Lied van die Campino's
- Altaarvure op Kandavu
- Koninkryk van Ricardo
Drie liefdesverhale met die bekoring van "lank, lank gelede". In lied van die Campino's daag Petro Malan in Portugal by haar oorlede moeder se adellike familie op, maar sy word geensins verwelkom nie. Benewens aanslae op haar lewe en die fnuiking van haar ontluikende liefde, is daar ook nog die tergende geheim van die vasgebinde en verminkte vrou bo in die Middeleeuse toring.
Met Altaarvure op Kandavu verskuif die toneel na die Fidji-eilande, waarheen Marika Lubbe die ongenaakbare dr. De Wet Zandberg moet vergesel om sy dogtertjie Marietjie, 'n poliolyer, te versorg. En dan word Marietjie ontvoer.
In Koninkryk van Ricardo daag jong onderwyseres Antoinette Duvenhage op die afgelee eiland St. Ronaldo op vir die vakansie van 'n leeftyd. Kort voor lank beleef sy die een intrige op die ander, en maak sy kennis met sowel liefde as haat.